Jan Myrdal

Jan Myrdal (født 19. juli 1927, død 30. oktober 2020) var en svensk journalist, forfatter og aktivist på ytre venstre fløy. Han utga blant annet reiseskildringer og publikasjoner av politisk natur, og en selvbiografi som var sterkt kritisk til hans egne foreldre Gunnar Myrdal og Alva Myrdal. Han var en profilert støttespiller for Røde Khmers regime i Kambodsja. Han besøkte landet en rekke ganger. Han betegnet rettssakene mot Røde Khmer som en «farse». Hans politiske synspunkter gjorde ham til en svært omstridt person.

Familiebakgrunn og selvbiografien Barndom 
Han var sønn av de fremtredende svenske sosialdemokratiske politikerne Alva og Gunnar Myrdal. Det radikale bruddet med foreldrene representerte på det personlige planet i stor grad en gjenspeiling av bruddet med sosialdemokratiet på det politiske planet. Han brøt all kontakt med sin mor i 1967 og møtte henne aldri igjen de siste 20 årene av hennes liv.

Selvbiografien Barndom fra 1982, som er en av Myrdals best kjente bøker, vakte sterke reaksjoner på grunn sine ubarmhjertige beskrivelser av foreldrene Alva og Gunnar. Blant dem som reagerte var Jan Myrdals søsken, og de ville klage boka inn for Justitieombudsmannen. Hans egen far, Gunnar Myrdal, truet med injuriesøksmål og dissekerte boken setning for setning og fotnote for fotnote.

Politisk og publisistisk virksomhet 
Etter at han gikk ut av Sveriges Kommunistiska Parti i 1965, var Myrdal partipolitisk uavhengig. Han stod imidlertid hele tiden i den marxistisk-leninistiske tradisjonen, og var blant annet knyttet til kretsen rundt studentforbundet Clarté. Han stod også hele sitt liv den maoistiske bevegelsen svært nær.

Myrdal ble på den ene siden kritisert for å forsvare overgrep begått i sosialismens navn. Blant annet uttrykte han sterk støtte for Albania under Enver Hoxha og Kambodsja under Pol Pot. Etter at han i 1989 uttrykte tilfredshet med at de kinesiske kommunistmyndighetene slo ned protestene på Den himmelske freds plass, var det flere fremtredende medlemmer av PEN-klubben som gikk inn for eksklusjon av ham og ektefellen Gun Kessle. Han gikk også langt i sin forståelse av Ayatollah Khomeinis fatwa mot Salman Rushdie. På den andre siden gikk han i bresjen for ytringsfrihet, uavhengig av innhold. Blant annet forsvarte han nazistenes organisasjons- og ytringsfrihet, og tok til orde for å forhindre fremstøt i retning av et forbud mot Adolf Hitlers Mein Kampf.

Han forsvarte også den franske holocaustbenekteren Robert Faurisson. Da en debatt om Faurrison raste i Sverige i 1981 skrev Myrdal i Svenska Dagbladet: «Faurissonaffären är en skandal. Professor Faurisson har inte bara utsatts för skymflig behandling och jagats i universitetet på SA-manér av stormtruppsorganiserade studenter. Han har också fått lika litet skydd mot detta som liberala och radikala tyska professorer fick, när de utsattes för liknande behandling åren 1928-1933. Myndigheterna har berövat honom hans akademiska frihet. Tidningarna har hetsat mot honom.»

En stor del av Myrdals forfatterskap bestod av beskrivelser av reiser han hadde foretatt i ulike land, ofte sammen med Gun Kessle. Han ga også ut en rekke artikkelsamlinger og bøker av mer filosofisk karakter. Til den siste kategorien hører også en rekke halvbiografiske verker som han skrev opp gjennom årene, der han vevde erfaringene sine sammen med politiske og filosofiske betraktninger. Han var fast bidragsyter til en rekke publikasjoner, og en av drivkreftene bak Folket i Bild/Kulturfront.

I 2010 deltok Myrdal på den norske Bjørnsonfestivalen med foredraget «Bjørnson og nasjonstanken». Hans deltakelse førte til en viss debatt, da professor Bernt Hagtvet trakk seg fra å medvirke på et seminar under festivalen. Han begrunnet det med Myrdals holdninger til Pol Pot-regimet i Kambodsja.

Myrdal på norsk 
 Rapport fra en kinesisk landsby (1969)
 Kina – revolusjonen går videre (1970)
 Albansk utfordring (1970)
 En illojal europeers bekjennelser (1970)
 Karriere (1976)
 Kampucheas skebnetime, Forlaget Oktober (1979) ISBN 82-7094-246-4
 Barndom (1982)
 Kinesisk landsby 20 år etter. Rapport med spørsmålstegn (med Gun Kessle), Forlaget Oktober (1983) ISBN 82-7094-377-0
 En annen verden (1984)
 Kaptein Nemos virkelige navn (1986)
 Tolv i det trettende (1989)
 En fest i Liu Lin (med Gun Kessle) (1994)
 Rød stjerne over India, Rødt! (2011)

Bibliografi, originalutgivelser 
 1953 Folkets hus
 1954 Hemkomst
 1955 Jubelvår
 1956 Att bli och vara
 1957 Badrumskranen
 1960 Kulturers korsväg
 1962 Rescontra
 1962 Bortom berg och öknar
 1963 Rapport från kinesisk by
 1964 Samtida bekännelser av en europeisk intellektuell
 1965 Söndagsmorgon
 1965 Chinese Journey
 1966 Turkmenistan
 1967 Fallet Myglaren
 1967 Moraliteter
 1968 Skriftställning
 1968 Confessions of a disloyal European
 1968 Ansikte av sten, med Gun Kessle
 1969 Garderingar
 1969 Skriftställning 2
 1970 Kina. Revolutionen går vidare, med Gun Kessle
 1970 Albansk utmaning, med Gun Kessle
 1971 Tal om hjälp
 1971 Skriftställning 3
 1971 Gates to Asia
 1972 B Olsen löper livet ut
 1972 Ett femtiotal
 1973 Skriftställning 4
 1974 Den onödiga samtiden, med Lars Gustafsson
 1975 Skriftställning 5
 1975 Karriär
 1975 Lag utan ordning
 1976 Kinesiska frågor från Liu Lin by 1975
 1976 Tyska frågor
 1976 Ondskan tar form, med Gun Kessle
 1977 Sidenvägen
 1977 Kina efter Mao Tsetung
 1977 En världsbild, med Gun Kessle
 1978 Skriftställning 10
 1978 Kampuchea och kriget
 1979 Kampuchea hösten 1979
 1980 Indien väntar, med Gun Kessle
 1981 Strindberg och Balzac
 1982 Dussinet fullt. Skriftställning 12
 1982 Barndom
 1983 Kinesisk by 20 år senare
 1983 Bortom bergen, med Gun Kessle
 1983 Den trettonde
 1984 En annan värld
 1986 Ord och avsikt
 1987 14!
 1987 Brev från en turist
 1988 En meccanopojke berättar
 1988 3 x Sovjet
 1988 En annan ordning
 1988 En illojal europés bekännelser
 1989 Tolv på det trettonde
 1988 Pubertet
 1989 Franska revolutionens bilder
 1990 Fem år av frihet
 1991 På resa, med Gun Kessle
 1992 Tidens ålder
 1992 Det nya Stortyskland
 1992 När Västerlandet trädde fram, med Gun Kessle
 1993 Inför nedräkningen
 1994 En fest i Liu Lin, med Gun Kessle
 1994 När morgondagarna sjöng
 1995 André Gill
 1995 México, med Gun Kessle
 1995 Rölvag as an example
 1997 August Strindberg and Ole Edvart Roelvag
 1998 Maj. En kärlek
 1999 Om vin
 2000 Johan August Strindberg
 2002 Gubbsjuka
 2005 Meccano
 2005 Sälja krig som margarin
 2007 Medvetandet gör oss ansvariga. Valda texter 1957–2007
 2011 Röd stjärna över Indien : reflektioner när jordens fördömda reser sig

Priser og utmerkelser (utvalg)

Referanser

Eksterne lenker 
 
 
 
  Ole Oyvind Sand Holth: «Til forsvar for Jan Myrdal», artikkel i Vinduet publisert 30. oktober 2020 

Svenske kommunister
Svenske forfattere
Svenske forfattere av reiseskildringer
Ordre des Arts et des Lettres
Personer fra Stockholm